সপ্তাহে দুই তিন দিন এসেনসিয়াল ওয়েল দিয়ে বডি ম্যাসাজ করুন। এটি শরীরের রক্ত চলাচল স্বাভাবিক রাখে। শরীর ও মনে সতেজ ভাব বজায় থাকে। এ সময় ত্বকের সুস্থতা বজায় রাখতে কোল্ড ক্রিম ব্যবহার করুন। যাদের ত্বক একটু ঝুলে পড়া তারা অবশ্যই ঝুলে পড়া রোধকারক ক্রীম ব্যবহার করুন। শুষ্ক ত্বকের জন্য এক চা চামচ গ্লিসারিন, দুই চা চামচ লেবুর রস এবং গোলাপজল মিশিয়ে মুখ, ঘাড়, গলা, কনুই-এ লাগান। এভাবে সারা রাত রেখে সকালে ভালোভাবে ধুয়ে ফেলুন। এটি খুব চমৎকার ময়েশ্চারাইজারের কাজ করে আর ত্বকও রাখে নরম কোমল। শীতের এ সময়ে সাধারণত অনেকের চোখের নিচে কালো দাগ পড়ে যায়। এমনকি কিছুটা কুচকেও যায়। সেক্ষেত্রে বাজারে কিনতে পাওয়া যায় এরকম ভালো ব্র্যান্ডের ডার্ক রিমুভার ক্রিম ব্যবহার করতে পারেন। সেই সাথে আলু বা শশার টুকরো চোখে লাগিয়ে রাখতে পারেন কিছুক্ষণ। এতেও কালো দাগ দূর হয়। যাই করুন না কেন ব্যালেন্স ডায়েট ও প্রচুর পরিমাণ পানি পান করতে হবে। সেই সাথে খেতে হবে তাজা ফল ও সবজি। করতে হবে পরিমিত কায়িক শ্রম।